Diari Oficial de la Generalitat Valenciana


Sumari del DOGV 7843, del 03-08-2016 (2016/5535)

Aprovació definitiva de l'addenda al text refós del projecte de reparcel·lació la Sénia, redactada en execució i compliment de la sentència judicial dictada en el procediment ordinari número 451/2007.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7843

Data del DOGV
:   03-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/5535


Data del document
:   07-07-2016

Organisme emissor
:   Ajuntament de Montesa

Tipus de document
:   Anunci

Descriptors 

:   * Montesa
    * administració local
    * pla d'urbanisme

Aprovació definitiva de l'addenda al text refós del projecte de reparcel·lació la Sénia, redactada en execució i compliment de la sentència judicial dictada en el procediment ordinari número 451/2007. [2016/5535]  
En compliment de la Sentència número 135/2009, dictada en el procediment ordinari número 451/2007, seguit pel Jutjat Contenciós Administratiu número 2 de València, l'Alcaldia Presidència de l'Ajuntament de Montesa va emetre una resolució de data 11 de novembre de 2015 (Decret núm. 431), del tenor literal següent:  
  
«Resolució de l'Alcaldia Presidència, per la qual s'acorda l'aprovació definitiva de l'addenda al text refós del projecte de reparcel·lació la Sénia, redactada en execució i compliment de la sentència judicial dictada en el procediment ordinari 451/2007.  
  
Antecedents  
  
Primer. El projecte de reparcel·lació de la unitat d'execució del sector la Sénia va ser definitivament aprovat en sessió plenària de data 29 de juny de 2006.  
Per la Resolució de l'Alcaldia número 682, de 5 de desembre de 2006, s'acorda l'aprovació del text refós del projecte de reparcel·lació forçosa de la unitat d'execució la Sénia. El text refós esmentat va ser objecte de inscripció en el Registre de la Propietat d'Enguera.  
  
Contra l'acord plenari de 29 de juny de 2006, pel qual s'aprova el projecte de reparcel·lació referenciat, Antonio Navarro Rico va interposar un recurs de reposició, que va ser desestimat per posterior acord plenari de 22 de març de 2007.  
Segon. Este últim acord plenari de 22 de març de 2007, va ser recorregut en via jurisdiccional pel mencionat senyor Navarro Rico a través del procediment ordinari número 451/07 del Jutjat Contenciós Administratiu número 2 de València, que va ser estimat per mitjà de la Sentència número 135/2009, de 26 de febrer, la qual va resoldre:  
  
«Que amb estimació del recurs entaulat contra l'acord que figura en l'encapçalament, declarant no ser este ajustat a dret, procedisc a la seua anul·lació en el sentit de correspondre al recurrent, a més de les parcel·les adjudicades, la grafiada amb el número 33, sense perjuí de la compensació per ell a metàl·lic de l'excés d'adjudicació, i inadmetre les restants pretensions sostingudes».  
La sentència anterior va ser confirmada en apel·lació (rotlle d'apel·lació núm. 1604/2009) per mitjà de la Sentència del TSJCV número 537/2012, de data 16 de maig.   
En sessió plenària ordinària de data 8 d'agost de 2013 es va donar compte de l'esmentada sentència, i es va acordar l'execució d'esta per a complir les declaracions contingudes en la dispositiva.  
Tercer. En data 14 de novembre de 2013 l'agent urbanitzador Mont-Senia Industrial, SL, va presentar davant de l'Ajuntament una addenda al projecte de reparcel·lació amb les rectificacions derivades de la dispositiva de la sentència. Es va dictar la Resolució de l'Alcaldia de data 27 de gener de 2014 per la qual es van adoptar les decisions següents:   
«Primer. Sotmetre a informació pública, per un termini de 20 dies, l'addenda a la reparcel·lació del sector industrial de Montesa, presentat per l'agent urbanitzador Mont-Senia Industrial, SL (?) prèvia notificació d'esta resolució als que consten en el Cadastre com a titulars cadastrals de les finques incloses en l'addenda de la reparcel·lació.  
Els interessats podran formular al·legacions dins del termini d'informació, comptat des de la publicació de l'anunci.  
Segon. Sol·licitar al registrador de la propietat d'Enguera certificat registral de domini i càrregues de les finques incloses en l'àmbit de l'addenda a la reparcel·lació.  
(?)  
Quart. Traslladar el present acord al Jutjat Contenciós Administratiu de València, així com de la resta d'actuacions, prèvies o posteriors a l'acord plenari de 8 d'agost de 2013, es duguen a terme en execució de sentència».  
Consta en l'expedient el sotmetiment a informació pública a través d'inserció d'anunci en el diari Levante El Mercantil Valenciano, de data 3 de febrer de 2014 i DOCV número 7223, de 27 de febrer de 2014.  
  
Consta la notificació de la resolució als titulars cadastrals de les finques incloses en l'addenda de la reparcel·lació, així com la sol·licitud al registrador de la propietat d'Enguera del corresponent certificat registral de domini i càrregues de les finques objecte d'inclusió en l'addenda de la reparcel·lació.  
Quart. Antonio Navarro Rico i Antonio Navarro Aranda van formular al·legacions a l'addenda del projecte de reparcel·lació presentat per l'agent urbanitzador per mitjà de sengles escrits presentats en dates 26 de febrer de 2014 i 31 de març de 2014, respectivament.  
Cinqué. L'Ajuntament de Montesa, en sessió ordinària de data 30 de setembre de 2014, va adoptar per unanimitat l'acord següent:  
«Primer. Complir estrictament allò que s'ha ordenat en la sentència dictada en el procediment ordinari 451/2007 del Jutjat Contenciós Administratiu número 2 de València; i en conseqüència estimar i desestimar les al·legacions formulades per Antonio Navarro Rico i Antonio Navarro Aranda, en els termes arreplegats en els informes tècnics i jurídics que es transcriuen en la part expositiva del present acord.  
Segon. Requerir l'agent urbanitzador Mont-Senia Industrial, SL, perquè incorpore a l'addenda al text refós del projecte de reparcel·lació la Sénia presentat per al compliment del tenor estricte de la dispositiva de la sentència dictada en el procediment ordinari 451/2007, les determinacions i conclusions arreplegades en els informes tècnics i jurídics.  
S'atorga un termini d'un mes a l'agent urbanitzador, a comptar de la recepció de la notificació del present acord, per a la presentació de l'esmena de la documentació aportada, als efectes de la seua ulterior aprovació plenària i remissió al Registre de la Propietat d'Enguera.  
Tercer. Informar l'agent urbanitzador que, en cas de no-presentació de la documentació d'esmena, este ajuntament procedirà a l'execució subsidiària de la dispositiva continguda en la sentència dictada pel Jutjat del Contenciós Administratiu número 2 de València en el procediment ordinari 451/2007.  
Els gastos que siguen susceptibles de generar-se seran objecte de liquidació provisional a reserva de la liquidació definitiva que el Registre de la Propietat practique.  
Quart. Traslladar el present acord a les entitats Infraestructuras La Costera, SL, i Mont-Senia Industrial, SL, i advertir del caràcter d'acte administratiu d'execució de sentència ferma, contra el qual no es pot interposar cap recurs (?)».  
Sisé. En data 18 de novembre de 2014 (RE 1712) la mercantil Mont-Senia Industrial, SL, va presentar davant de l'Ajuntament de Montesa la nova addenda al projecte de reparcel·lació, la qual va ser informada desfavorablement per l'arquitecte municipal en informe de data 16 de gener de 2015, i es va requerir novament la mercantil Mont-Senia Industrial, SL, per mitjà d'ofici de data 26 de gener de 2015 €rebut el dia 2 de febrer de 2015- perquè en el termini de 15 dies esmenara les deficiències advertides al seguir efectuant-se en esta una sèrie de consideracions en relació amb els germans Navarro Aranda, contravenint així els informes tècnics i jurídics als quals es feia referència en l'acord plenari de data 30 de setembre de 2014.  
Seté. En data 12 de febrer de 2015 Antonio Navarro Rico va interposar recurs de reposició contra l'acord plenari de 30 de setembre de 2014 de l'Ajuntament de Montesa, el qual ha sigut objecte d'informe jurídic de data 21 de setembre de 2015 en el qual es proposa la seua desestimació.  
Huité. En data 28 d'abril de 2015 (RE 497) la mercantil Mont-Senia Industrial, SL, va presentar davant de l'Ajuntament de Montesa una nova addenda al projecte de reparcel·lació, conforme al requeriment efectuat en data 26 de gener de 2015.  
Nové. Revisada la nova addenda per l'arquitecte municipal, s'ha detectat l'existència d'errors aritmètics en el compte de liquidació provisional incorporat a l'addenda, certament d'escassa entitat i que no perjudiquen tercers afectats, però que han de ser corregits amb caràcter previ a l'aprovació d'esta. El mencionat tècnic ha procedit a l'elaboració d'un nou compte de liquidació provisional corregit, que ha sigut remés a l'agent urbanitzador per correu electrònic i acceptat per este últim. Per la qual cosa el compte de liquidació provisional de l'addenda queda substituït pel nou compte elaborat per l'arquitecte municipal.  
  
Desé. En data 2 d'octubre de 2015 s'ha emés un informe de l'arquitecte municipal en què es conclou:  
«Tenint en compte el que acaba d'exposar-se, el tècnic que subscriu considera que s'ha complit l'acord plenari de l'Ajuntament de Montesa, perquè l'addenda ja no formula consideracions en relació amb els germans Navarro Aranda i s'adequa a la sentència judicial dictada en el procediment ordinari 451/2007. Per este motiu, el tècnic que subscriu emet informe favorable de l'addenda al projecte de reparcel·lació del sector industrial de Montesa, presentada en este Ajuntament en data 28 d'abril de 2015 (RE 497), que s'incorpora com a annex I».  
  
Onzé. Finalment, amb data 8 d'octubre de 2015 s'ha emés un informe jurídic per l'assessoria externa d'este ajuntament, encomanada en l'expedient actual al despatx de Juan & Olavarrieta, SL, i en què es proposa l'aprovació del text refós del projecte de reparcel·lació forçosa de la unitat d'execució la Sénia, amb les rectificacions introduïdes en l'addenda presentada en data 28 d'abril de 2015 per la mercantil Mont-Senia Industrial, SL, a fi de complir la Sentència 135/2009, de data 26 de febrer, dictada en el procediment ordinari 451/07 del Jutjat Contenciós Administratiu número 2 de València.  
Als antecedents exposats s'apliquen els següents  
  
Fonaments de dret  
I. L'addenda al projecte de reparcel·lació del sector industrial de Montesa presentada en data 28 d'abril de 2015 reunix els requisits formals establits en l'article 91 de la Llei 5/2014, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
II. Així mateix, l'addenda presentada complix les exigències contingudes en l'acord plenari de 30 de setembre de 2014, quant a que «no és procedent la modificació del compte de liquidació pel que fa a les parcel·les 23, 24 i 25, ni la modificació de les fitxes individuals de les dites parcel·les» i pel que fa a «requerir l'agent urbanitzador perquè procedisca a l'adequació de l'addenda als termes de la sentència i conclusions de l'informe tècnic municipal, raó per la qual ha d'excloure la formulació de qualsevol consideració en relació als germans Navarro Aranda».  
III. Quant a l'òrgan competent per a la seua aprovació, l'article 21.1.j de la Llei 7/1985, de 2 d'abril, reguladora de les bases de règim local, atribuïx esta competència a l'alcalde de l'ajuntament.  
Per tot el que antecedix, tramitat el corresponent expedient, fent ús de les atribucions que em conferix la legislació vigent, resolc:  
  
Primer  
Aprovar definitivament l'addenda al text refós del projecte de reparcel·lació forçosa de la unitat d'execució la Sénia, amb les rectificacions introduïdes en la que va ser objecte de presentació en data 28 d'abril de 2015 per la mercantil Mont-Senia Industrial, SL, tot això a fi de complir la Sentència 135/2009, de data 26 de febrer, dictada en el procediment ordinari 451/07 del Jutjat Contenciós Administratiu número 2 de València.  
L'esmentada addenda, amb incorporació de les rectificacions successives practicades, s'incorpora com a annex I a la present resolució.  
  
Segon  
Donar compte d'este acord al Jutjat Contenciós Administratiu número 2 de València, a fi d'acreditar el compliment de l'esmentada sentència.  
  
Tercer  
Traslladar el present acord als afectats i interessats en l'expedient d'aprovació de l'addenda al text refós del projecte de reparcel·lació de la UE la Sénia, i inserir el corresponent anunci en el diari oficial.  
  
  
Quart  
Emés el corresponent certificat administratiu de fermesa, procediu a la inscripció en el Registre de la Propietat de les variacions introduïdes en el projecte de reparcel·lació en execució de la Sentència 135/2009, de data 26 de febrer, dictada en el procediment ordinari 451/07 del Jutjat Contenciós Administratiu número 2 de València.»  
Advertit error en la dita resolució, l'Alcaldia va emetre el Decret número 501, de data 22 de desembre de 2015, del tenor literal següent:  
  
«Resolució de l'Alcaldia, per la qual s'advertix error en la Resolució de l'Alcaldia número 431, d'11 de novembre de 2015, per la qual s'acorda l'aprovació definitiva de l'addenda al text refós del projecte de reparcel·lació la Sénia, redactada en execució i compliment de la sentència judicial dictada en el procediment ordinari 451/2007.  
  
En data d'11 de novembre de 2015, es va dictar la Resolució de l'Alcaldia número 431, d'11 de novembre de 2015, per la qual s'acorda l'aprovació definitiva de l'addenda al text refós del projecte de reparcel·lació la Sénia, redactada en execució i compliment de la sentència judicial dictada en el el procediment ordinari 451/2007.  
En el document annexat a l'esmentada resolució, pàgines 7 a 48, ambdós inclusivament, s'observa una duplicitat del seu contingut, sense que existisca contradicció, en els termes que s'indiquen a continuació:  
Extensió real document annexat: pàgina 7 a 39, ambdós inclusivament.  
Documents duplicats i transcrits en pàgines 40 a 48, ambdós inclusivament.  
Prenent en consideració l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que literalment diu:  
«Les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes».  
Per tot el que antecedix, resolc:  
  
Primer. Advertir la duplicitat d'informació en la Resolució de l'Alcaldia número 431, d'11 de novembre de 2015, en els termes següents:  
  
Extensió real document annexat: pàgina 7 a 39, ambdós inclusivament.  
Documents duplicats i transcrits en pàgines 40 a 48, ambdós inclusivament.  
Segon. Traslladar el present acord als afectats i interessats en l'expedient d'aprovació de l'addenda al text refós del projecte de reparcel·lació de la UE la Sénia.»  
  
Contra les resolucions transcrites, que posen fi a la via administrativa, pot interposar alternativament o recurs de reposició potestatiu, en el termini d'un mes a comptar de l'endemà de la publicació d'este anunci, davant de l'alcalde d'este Ajuntament de Montesa, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, davant del Jutjat Contenciós Administratiu de València, en el termini de dos mesos a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, reguladora de la jurisdicció contenciosa administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjuí que puga exercitar qualsevol altre recurs que estime pertinent.  
  
  
Montesa, 7 de juliol de 2016.- L'alcalde president: José Barberá Ferrer.